ddrg/super_eurlex huggingface dataset:
MT Il-Ġurnal Uffiċjali tal-Unjoni Ewropea C 209/13

Talba għal deċiżjoni preliminari mressqa mill-First-tier Tribunal (Tax Chamber) (Ir-Renju Unit) fl-4 ta’ Mejju 2010 — Pacific World Limited, FDD International vs Commissioners for her Majesty's Revenue u Customs

(Kawża C-215/10)

()

2010/C 209/21

Lingwa tal-kawża: l-Ingliż

Qorti tar-rinviju

First-tier Tribunal (Tax Chamber)

Partijiet fil-kawża prinċipali

Rikorrenti: Pacific World Limited, FDD International.

Konvenuti: Commissioners for her Majesty's Revenue u Customs.

Domandi preliminari

(1) Ir-Regolament tal-Kummissjoni (KE) Nru 1417/2007 (1), tat-28 ta’ Novembru 2007 dwar il-klassifikazzjoni ta’ ċerti merkanziji fin-Nomenklatura Magħquda huwa validu sa fejn jikklassifika taħt il-kodiċi NM 3926 90 97 id-dwiefer foloz u għaldaqstant, is-settijiet tad-dwiefer foloz deskritti fl-Anness I tal-imsemmi regolament?

(2) Fil-każ ta’ risposta negattiva għall-ewwel domanda, in-Nomenklatura Magħquda għandha tiġi interpretata fis-sens li teħtieġ li, is-settijiet tad-dwiefer foloz inkwistjoni jiġu kklassifikati, bħala “Preparazzjonijiet għas-sbuħija jew għall-irtokk u preparazzjonijiet għall-kura tal-ġilda (minbarra medikamenti), inklużi prodotti għall-ħarsien mix-xemx jew preparazzjonijiet għas-sun tan; preparazzjonijiet għall-manikjur jew il-pedikjur […] preparazzjonijiet għall-manikjur jew il-pedikjur”, taħt is-subintestatura tariffarja 3304 30 00, jew, bħala “Oġġetti oħra ta’ pożati (per eżempju, qattiegħi x-xagħar (hair clippers), skieken tal-bejjigħ il-laħam jew tal-kċina, mannari u skieken għall-ikkapuljar, taljakarti); settijiet u strumenti tal-manikjur u tal-pedikjur (inklużi l-limi tad-dwiefer) […] settijiet u strumenti tal-manikjur u tal-pedikjur (inklużi l-limi tad-dwiefer)”, taħt is-subintestatura tariffarja 8214 20 00?

(1) ĠU L 316, p. 4.
MT Il-Ġurnal Uffiċjali tal-Unjoni Ewropea C 209/25

Appell ippreżentat fit-18 ta’ Mejju 2010 minn Zhejiang Aokang Shoes Co., Ltd mis-sentenza mogħtija fl-4 ta' Marzu 2010 mill-Qorti Ġenerali (It-Tmien Awla) fil-Kawżi magħquda T-407/09, Zhejiang Aokang Shoes Co., Ltd u T-408/06, Wenzhou Taima Shoes Co. LTD vs Il-Kunsill tal-Unjoni Ewropea

(Kawża C-247/10 P)

()

2010/C 209/35

Lingwa tal-kawża: l-Ingliż

Partijiet

Appellanti: Zhejiang Aokang Shoes Co., Ltd (rappreżentant: M. Sánchez Rydelski, Avukat)

Appellati: Wenzhou Taima Shoes Co., Ltd, Il-Kunsill tal-Unjoni Ewropea, Il-Kummissjoni Ewropea, Confédération européenne de l’industrie de la chaussure (CEC), B.A.L.A. di Lanciotti Vittorio & C. Sas, Calzaturificio Elisabet Srl, Calzaturificio Iacovelli di Iacovelli Giuseppe & C. Snc, Calzaturificio Leopamy Srl, Calzaturificio Lunella Srl, Calzaturificio Mia Shoe Snc di Gattafoni Carlo & C., Calzaturificio Primitempi di Monaldi Geri, Calzaturificio R. G. di Rossi & Galiè Srl, Calz. S. G. di Seghetta Giampiero e Sergio Snc, Carim Srl, Florens Shoes SpA, Gattafoni Shoe Snc di Gattafoni Giampaolo & C., Grif Srl, Missouri Srl, New Swing Srl, Podosan Medical Shoes di Cirilli Michela, Viviane Sas.

Talbiet tal-appellanti

— tannulla s-sentenza mogħtija fl-4 ta’ Marzu 2010 mill-Qorti Ġenerali fil-Kawżi magħquda T-407/06 u T-408/06;

— tannulla r-Regolament tal-Kunsill (KE) Nru 1472/2006, tal-5 ta’ Ottubru 2006, [li] jimponi dazju anti-dumping definittiv u li jiġbor b’mod definittiv id-dazju provviżorju impost fuq l-importazzjoni ta’ ċerti tipi ta’ lbies għar-riġlejn bil-parti ta’ fuq tal-ġilda li joriġinaw fir-Repubblika Popolari taċ-Ċina u l-Vjetnam (1), sa fejn japplika għall-appellanti u

— tikkundanna lill-Kunsill tal-Unjoni Ewropea għall-ispejjeż sostnuti mill-appellanti fil-kuntest ta’ dan l-appell u tal-Kawżi magħquda T-407/06 u T-408/06.

Aggravji u argumenti prinċipali

Il-Qorti Ġenerali wettqet żball ta’ liġi billi kkunsidrat li l-Kummissjoni setgħet tiddeċiedi legalment, skont l-Artikolu 17(3) tar-Regolament tal-Kunsill (KE) Nru 384/96, tat-22 ta’ Diċembru 1995, dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea (2) (iktar ’il quddiem ir-“Regolament bażiku”), li la teżamina u lanqas tiddeċiedi dwar it-talbiet tal-appellanti għal trattament ta’ ekonomija tas-suq (“TES”) u għal trattament individwali (“TI”).

Il-Qorti Ġenerali wettqet żball ta’ liġi dwar il-kwistjoni ta’ jekk il-ksur tal-Artikolu 20(5) tar-Regolament bażiku kienx jikkostitwixxi ksur tad-drittijiet tad-difiża tal-appellanti.

(1) ĠU L 352M, p. 485.

(2) ĠU Edizzjoni Speċjali bil-Malti, Kapitolu 11, Vol. 10, p. 45.
MT Il-Ġurnal Uffiċjali tal-Unjoni Ewropea C 234/23

Appell ippreżentat fl-4 ta’ Ġunju 2010 minn PepsiCo, Inc. kontra s-sentenza tal-Qorti Ġenerali (Il-Ħames Awla) tat-18 ta’ Marzu 2010, fil-Kawża T-9/07: Grupo Promer Mon Graphic SA vs L-Uffiċċju għall-Armonizzazzjoni fis-Suq Intern (Trade marks u Disinni), PepsiCo, Inc.

(Kawża C-281/10 P)

()

2010/C 234/38

Lingwa tal-kawża: l-Ingliż

Partijiet

Appellanti: PepsiCo, Inc. (rappreżentanti: E. Armijo Chávarri, A. Castán Pérez-Gómez, avukati, V. von Bomhard, avukat)

Partijiet oħra fil-proċeduri: L-Uffiċċju għall-Armonizzazzjoni fis-Suq Intern (Trade marks u Disinni), Gruppo Promer Mon Graphic SA

Talbiet tal-appellanti

L-appellanti titlob lill-Qorti tal-Ġustizzja jogħġobha:

— Tannulla s-sentenza tal-Qorti Ġenerali, tat-18 ta’ Marzu 2010, fil-Kawża T-9/07,

— Tiddeċiedi l-kawża definittivament billi tiċħad l-ordni mitlub fl-ewwel istanza jew, sussidjarjament, tirrinvija l-kawża quddiem il-Qorti Ġenerali u

— Tordna li r-rikorrent fl-ewwel istanza jiġi kkundannat għall-ispejjeż.

Aggravji u argumenti prinċipali

L-appellanti ssostni li s-sentenza kkontestata għandha tiġi annullata minħabba li l-Qorti Ġenerali kisret l-Artikolu 25(1)(d) tar-Regolament tal-Kunsill (KE) Nru 6/2002 (1) meta:

(a) naqset milli tieħu inkunsiderazzjoni r-restrizzjonijiet fuq id-disinjatur fl-iżvilupp tad-disinn ikkontestat;

(b) interpretat ħażin il-kunċett ta’ “utent informat” u l-livell ta’ attenzjoni tiegħu;

(c) applikat kriterji ħżiena fl-evalwazzjoni tagħha ta’ “impressjoni ġenerali differenti”;

(d) wettqet paragun bejn id-disinji bbażat fuq prodotti attwali fil-fajl iktar milli fuq id-disinji kif irreġistrati;

(e) bbażat il-paragun fuq fatti żnaturati.

(1) Ir-Regolament tal- (KE) Nru 6/2002, tat-12 ta’ Diċembru 2001, dwar id-disinji Komunitarji (ĠU Edizzjoni Speċjali bil-Malti, Kapitolu 13, Vol 27, p. 142).
(1)

L-Artikolu 5(1) tad-Direttiva tal-Kunsill 92/100/KEE (1), tad-19 ta’ Novembru 1992, dwar dritt ta’ kiri u dritt ta’ self u dwar ċerti drittijiet relatati mad-drittijiet tal-awtur fil-qasam tal-proprjetà intellettwali, li sar l-Artikolu 6(1) tad-Direttiva 2006/115/KE (2) tal-Parlament Ewropew u tal-Kunsill, tat-12 ta’ Diċembru 2006, dwar dritt ta’ kiri u dritt ta’ self u dwar ċerti drittijiet relatati mad-drittijiet tal-awtur fil-qasam tal-proprjetà intellettwali, li bis-saħħa tiegħu l-awturi għandhom tal-inqas jieħdu remunerazzjoni għal self pubbliku, jipprekludi dispożizzjoni nazzjonali li tistabbilixxi r-remunerazzjoni bħala rata fissa ta’ EUR 1 fis-sena għal kull persuna adulta u ta’ EUR 0,5 fis-sena għal minuri?
MT Il-Ġurnal Uffiċjali tal-Unjoni Ewropea C 221/17

Talba għal deċiżjoni preliminari mressqa mit-Tribunal de grande instance de Nanterre fit-12 ta’ Mejju 2010 — Société Tereos — Union de coopératives agricoles à capital variable vs Directeur général des douanes et droits indirects, Receveur principal des douanes et droits indirects de Gennevilliers

(Kawża C-234/10)

()

2010/C 221/28

Lingwa tal-kawża: il-Franċiż

Qorti tar-rinviju

Tribunal de grande instance de Nanterre

Partijiet fil-kawża prinċipali

Rikorrenti: Société Tereos — Union de coopératives agricoles à capital variable

Konvenut: Directeur général des douanes et droits indirects, Receveur principal des douanes et droits indirects de Gennevilliers

Domandi preliminari

(1) L-Artikolu 15(1)(d) tar-Regolament 1260/2001 (1) għandu jiġi interpretat fis-sens li, għall-finijiet tal-kalkolu tat-telf medju, għall-kategoriji kollha ta’ zokkor esportati, is-somma tan-nefqa attwali għandha tiġi diviża bis-somma tal-kwantitajiet esportati, irrispettivament minn jekk effettivament tħallsux jew le rifużjonijiet għal dawn il-kwantitajiet?

(2) Ir-Regolament 1193/2009 (2) huwa invalidu fid-dawl tal-Artikolu 15 tar-Regolament tal-Kunsill Nru 1260/2001, sa fejn jistabbilixxi taxxa fuq il-produzzjoni taz-zokkor li hija kkalkolata abbażi ta’ telf medju fil-kalkolu li jinvolvi, sa fejn jikkonċerna z-zokkor esportat fil-prodotti pproċessati, multiplikazzjoni tal-ammont tal-unità tar-rifużjoni għall-esportazzjoni fir-rigward ta’ dawn il-prodotti u t-total tal-kwantitajiet esportati, inklużi l-kwantitajiet esportati mingħajr ġbir ta’ rifużjoni, u mhux ta’ diviżjoni tan-nefqa attwali magħmula bis-somma ta’ kwantitajiet esportati, b’rifużjoni jew mingħajrha?

(1) Regolament tal-Kunsill (KE) Nru 1260/2001, tad-19 ta’ Ġunju 2001, dwar l-organizzazzjoni komuni tas-swieq fis-settur taz-zokkor (ĠU Edizzjoni Speċjali bil-Malti, Kapitolu 3, Vol. 33, p. 17).

(2) Regolament tal-Kummissjoni (KE) Nru 1193/2009, tat-3 ta’ Novembru 2009, li jirrettifika r-Regolamenti (KE) Nru 1762/2003, (KE) Nru 1775/2004, (KE) Nru 1686/2005, (KE) Nru 164/2007 u li jiffissa l-imposti tal-produzzjoni fis-settur taz-zokkor għas-snin tas-suq 2002/2003, 2003/2004, 2004/2005, 2005/2006 (ĠU L 321, p. 1)
MT Il-Ġurnal Uffiċjali tal-Unjoni Ewropea C 246/23

Talba għal deċiżjoni preliminari mressqa mill-High Court of Justice (Queen’s Bench Division) (Ir-Renju Unit) fit-28 ta’ Ġunju 2010 — The Chartered Institute of Patent Attorneys vs Registrar of Trade Marks

(Kawża C-307/10)

()

2010/C 246/39

Lingwa tal-kawża: l-Ingliż

Qorti tar-rinviju

High Court of Justice (Queen’s Bench Division)

Partijiet fil-kawża prinċipali

Rikorrenti: The Chartered Institute of Patent Attorneys

Konvenuti: Registrar of Trade Marks

Domandi preliminari

1) Huwa neċessarju li d-diversi prodotti jew servizzi koperti b’appplikazzjoni għal trade mark ikunu identifikati bi kjarezza u preċiżjoni, u, jekk iva, sa liema punt preċiżament?

2) Huwa permissibbli l-użu ta’ termini ġenerali tal-intestaturi tal-klassijiet tal-klassifikazzjoni internazzjonali tal-prodotti u tas-servizzi stabbilita bis-saħħa tal-Ftehim ta’ Nice tal-15 ta’ Ġunju 1957 (kif rivedut u emendat) sabiex jiġu identifikati d-diversi prodotti jew servizzi koperti b’applikazzjoni għal trade mark?
MT Il-Ġurnal Uffiċjali tal-Unjoni Ewropea C 260/5

Talba għal deċiżjoni preliminari mressqa mit-Tribunal da Relação do Porto (il-Portugall) fl-1 ta’ Lulju 2010 — Companhia Siderúrgica Nacional, Csn Caymann Ltd vs Unifer Steel SL, BNP Paribas (Suisse), Colepccl SA, Banco Português de Investimento SA (BPI)

(Kawża C-315/10)

()

2010/C 260/06

Lingwa tal-kawża: il-Portugiż

Qorti tar-rinviju

Tribunal da Relação do Porto

Partijiet fil-kawża prinċipali

Rikorrenti: Companhia Siderúrgica Nacional, Csn Caymann Ltd

Konvenuti: Unifer Steel SL, BNP Paribas (Suisse), Colepccl SA, Banco Português de Investimento SA (BPI)

Domandi preliminari

(1) Il-fatt li l-awtoritajiet ġudizzjarji Portugiżi ddikjaraw lilhom infushom mingħajr ġurisdizzjoni minħabba ċ-ċittadinanza, biex jikkunsidraw rikors dwar kreditu kummerċjali, jikkostitwixxi ostakolu sabiex ir-rikorsi jinstemgħu flimkien, skont l-Artikoli 6(1) u [28] tar-Regolament Nru 44/2001 (1), meta jirriżulta li quddiem il-qrati Portugiżi jkun ġie ppreżentat rikors ieħor, ibbażat fuq l-eżerċizzju tal-actio pauliana, li fih jiġu mħarrka kemm id-debitur kif ukoll it-terz li qed jixtri, f’dan il-każ, kreditu, kif ukoll id-depożitarji nfushom tal-kreditu ttrasferit lit-terz li qed jixtri, li għandhom l-uffiċċju rreġistrat tagħhom fil-Portugall, sabiex kollha kemm huma jkunu vinkolati mir-res judicata?

(2) Fil-każ ta’ risposta negattiva, l-Artikolu 6(1) tar-Regolament Nru 44/2001 jista’ japplika direttament għall-każ inkwistjoni?

(1) Regolament tal-Kunsill (KE) Nru 44/2001, tat-22 ta’ Diċembru 2000, dwar ġurisdizzjoni u rikonoxximent u eżekuzzjoni ta’ sentenzi f'materji ċivili u kummerċjali (ĠU Edizzjoni Speċjali bil-Malti, Kapitolu 19, Vol. 4, p. 42)
MT Il-Ġurnal Uffiċjali tal-Unjoni Ewropea C 274/17

Talba għal deċiżjoni preliminari mressqa mis-Supreme Court of the United Kingdom fl-4 ta’ Awissu 2010 — Dermod Patrick O’Brien vs Ministry of Justice (li kien id-Department for Constitutional Affairs)

(Kawża C-393/10)

()

2010/C 274/25

Lingwa tal-kawża: l-Ingliż

Qorti tar-rinviju

Supreme Court of the United Kingdom

Partijiet fil-kawża prinċipali

Rikorrent: Dermod Patrick O’Brien

Konvenut: Ministry of Justice (li kien id-Department for Constitutional Affairs)

Domandi preliminari

(1) Hija l-liġi nazzjonali li għandha tiddetermina jekk imħallfin, b’mod ġenerali, humiex jew le “ħaddiema li għandhom kuntratt jew relazzjoni tal-impjieg” fis-sens tal-klawsola 2.1 tal-ftehim qafas, jew teżisti regola Komunitarja li taħtha għandha tiġi deċiża din il-kwistjoni?
MT Il-Ġurnal Uffiċjali tal-Unjoni Ewropea C 301/4

Talba għal deċiżjoni preliminari mressqa mill-Verwaltungsgericht Frankfurt am Main (il-Ġermanja) fis-7 ta’ Lulju 2010 — Georg Neidel vs Stadt Frankfurt am Main

(Kawża C-337/10)

()

2010/C 301/05

Lingwa tal-kawża: il-Ġermaniż

Qorti tar-rinviju

Verwaltungsgericht Frankfurt am Main

Partijiet fil-kawża prinċipali

Rikorrent: Georg Neidel

Konvenuta: Stadt Frankfurt am Main

Domandi preliminari

(1) L-Artikolu 7 tad-Direttiva 2003/88/KE (1) japplika wkoll għall-impjegati fis-servizz pubbliku?

(2) L-Artikolu 7(1) tad-Direttiva 2003/88/KE jkopri wkoll l-intitolamenti għal-leave annwali meta d-dritt nazzjonali jipprovdi għal tali intitolament ta’ iktar minn erba’ ġimgħat?

(3) L-Artikolu 7(1) tad-Direttiva 2003/88/KE japplika wkoll għall-intitolamenti għal-leave ta’ waqfien mix-xogħol, addizzjonali għal-leave annwali, mogħti taħt id-dritt nazzjonali bħala kumpens għal xogħol imwettaq fi ġranet ta’ vakanzi pubbliċi b’riżultat tad-distribuzzjoni irregolari tal-ħin tax-xogħol?

(4) Impjegat fis-servizz pubbliku li jkun irtira jista’ jibbaża intitolament għal pagament bħala kumpens għal-leave annwali direttament fuq l-Artikolu 7(2) tad-Direttiva 2003/88/KE jekk kien prekluż milli jaħdem minħabba mard u għalhekk ma kienx f’pożizzjoni li jieħu leave fil-forma ta’ leave ta’ waqfien mix-xogħol?

(5) Tali intitolament għal pagament bħala kumpens jista’ minn tal-inqas jiġi parzjalment prekluż minħabba d-dekadenza prematura tal-intitolament għal-leave stabbilita fid-dritt nazzjonali?

(6) Il-portata tal-intitolament għal pagament bħala kumpens ibbażat fuq l-Artikolu 7(2) tad-Direttiva 2003/88/KE tkopri biss il-leave minimu ta’ erba’ ġimgħat iggarantit mill-Artikolu 7(1) tad-Direttiva 2003/88/KE, jew tkopri wkoll l-intitolamenti għal-leave addizzjonali previsti mid-dritt nazzjonali? Dawn l-intitolamenti għal-leave addizzjonali jinkludu wkoll intitolamenti għal-leave ta’ waqfien mix-xogħol li jirriżultaw biss minn distribuzzjoni partikolari tal-ħin tax-xogħol?

(1) Direttiva 2003/88/KE tal-Parlament Ewropew u tal-Kunsill, tal-4 ta’ Novembru 2003, li tikkonċerna ċerti aspetti tal-organizzazzjoni tal-ħin tax-xogħol (ĠU Edizzjoni Speċjali bil-Malti, Kapitolu 5, Vol. 4, p. 381)
—

tannulla b’mod sħiħ is-sentenza tal-Qorti Ġenerali tal-Unjoni Ewropea (Il-Ħames Awla) tal-1 ta’ Lulju 2010 fil-Kawża T-335/08, BNP Paribas u Banca Nazionale del Lavoro vs Il-Kummissjoni, notifikata permezz ta’ telefaks fl-1 ta’ Lulju 2010 (ĠU C 221 tal-14 ta’ Awwissu 2010, p. 39) u bħala effett (i) tilqa’ t-talbiet ifformulati fir-rikors promotur fl-ewwel istanza intiż għall-annullament b’mod sħiħ tad-Deċiżjoni 2008/711/KE, li ħarġet mill-Kummissjoni fil-11 ta’ Marzu 2008, Nru C(2008) 869 finali, dwar l-għajnuna mill-Istat C 15/07 (ex NN 20/07) li implementat l-Italja, “dwar inċentivi fiskali favur ir-ristrutturazzjoni ta’ ċerti istituzzjonijiet ta’ kreditu” (ĠU L 237, p. 70), jew (ii) sussidjarjament tibgħat lura l-kawża quddiem il-Qorti Ġenerali għal eżami mill-ġdid fid-dawl tas-sentenza tal-Qorti tal-Ġustizzja
MT Il-Ġurnal Uffiċjali tal-Unjoni Ewropea C 301/12

Talba għal deċiżjoni preliminari mressqa mill-High Court of Justice (Chancery Division) fis-27 ta’ Awwissu 2010 — Georgetown University, University of Rochester, Loyola University of Chicago vs Comptroller-General of Patents, Designs and Trade Marks

(Kawża C-422/10)

()

2010/C 301/17

Lingwa tal-kawża: l-Ingliż

Qorti tar-rinviju

High Court of Justice (Chancery Division)

Partijiet fil-kawża prinċipali

Rikorrenti: Georgetown University, University of Rochester, Loyola University of Chicago

Konvenuta: Comptroller-General of Patents, Designs and Trade Marks

Domanda preliminari

(1) Ir-Regolament ĊPS u, b’mod partikolari l-Artikolu 3(b) tiegħu, jippermetti l-għoti ta’ ċertifikat ta’ protezzjoni supplementari għal ingredjent wieħed attiv jew għal kombinazzjoni ta’ ingredjenti attivi meta: (a) privattiva bażika fis-seħħ tipproteġi ingredjent wieħed attiv jew il-kombinazzjoni ta’ ingredjenti attivi fis-sens tal-Artikolu 3(a) tar-Regolament ĊPS; u (b) prodott mediċinali li jinkludi l-ingredjent wieħed attiv jew il-kombinazzjoni ta’ ingredjenti attivi flimkien ma’ ingredjent attiv ieħor jew iktar ikun is-suġġett ta’ awtorizzazzjoni valida mogħtija skont id-Direttiva 2001/83/KE (1) jew id-Direttiva 2001/82/KE (2) li tkun l-ewwel awtorizzazzjoni għat-tqegħid fis-suq li ppermettiet it-tqiegħed fis-suq tal-ingredjent wieħed attiv jew tal-kombinazzjoni ta’ ingredjenti attivi?

(1) Direttiva 2001/83/KEE tal-Parlament Ewropew u tal-Kunsill, tas-6 ta’ Novembru 2001, dwar il-kodiċi tal-Komunità li għandu x’jaqsam ma’ prodotti mediċinali għall-użu mill-bniedem (ĠU Edizzjoni Speċjali bil-Malti: Kapitolu 13, Vol. 27, p. 69)

(2) Direttiva tal-Parlament Ewropew u tal-Kunsill 2001/82/KE, tas-6 ta’ Novembru 2001, dwar il-kodiċi tal-Komunità rigward il-prodotti mediċinali veterinarji (ĠU Edizzjoni Speċjali bil-Malti: Kapitolu 13, Vol. 27, p. 1)
MT Il-Ġurnal Uffiċjali tal-Unjoni Ewropea C 301/18

Appell ippreżentat fil-15 ta’ Settembru 2010 mill-Qorti Ġenerali (Is-Seba’ Awla) mis-sentenza mogħtija fid-9 ta' Lulju 2010 fil-Kawża T-430/08 — Grain Millers, Inc. vs L-Uffiċċju għall-Armonizzazzjoni fis-Suq Intern (Trade marks u Disinni), Grain Millers GmbH & Co. KG

(Kawża C-447/10)

()

2010/C 301/26

Lingwa tal-kawża: l-Ingliż

Partijiet

Appellanti: Grain Millers, Inc. (rappreżentant: L.-E. Ström, K. Martinsson, avukat)

Appellat: L-Uffiċċju għall-Armonizzazzjoni fis-Suq Intern (Trade marks u Disinni), Grain Millers GmbH & Co. KG

Talbiet tal-appellanti

— tannulla s-sentenza tal-Qorti Ġenerali tal-Unjoni Ewropea (Is-Seba’ Awla), Kawża Nru T-430/08, tad-9 ta’ Lulju 2010, li kkonfermat id-deċiżjoni tat-Tieni Bord tal-Appell tal-UASI, tat-23 ta’ Lulju 2008 (Każ R 478/2007-2), dwar proċedimenti ta’ oppożizzjoni bejn Grain Millers GmbH & Co. KG u Grain Millers, Inc, u tikkundanna lill-UASI għall-ispejjeż sostnuti quddiem il-Qorti tal-Ġustizzja u l-Qorti Ġenerali kif ukoll l-ispejjeż quddiem il-Bord tal-Appell u d-Diviżjoni tal-Oppożizzjoni tal-UASI.

Aggravji u argumenti prinċipali

Il-kawża tirrigwarda l-kwistjoni li jsir magħruf jekk Grain Millers GmbH & KG ipprovdietx provi suffiċjenti tal-użu tas-sinjal GRAIN MILLERS sabiex tissodisfa r-rekwiżiti tal-Artikolu 8(4) tar-Regolament (1) sabiex l-imsemmi sinjal jikkostitwixxi projbizzjoni għall-applikazzjoni għal trade mark Komunitarja tal-appellanti Nru 003650256 GRAIN MILLERS.

Preċedentement, il-Qorti Ġenerali, fil-kawża tal-24 ta’ Marzu 2009, Alberto Jorge Moreira da Fonsecal vs UASI — General Optica, T-318/06 sa T-321/06, punti 33-35, indirizzat l-interpretazzjoni tal-għan tal-kundizzjoni ta’ “sinjifikat li mhuwiex biss lokali”, li jinsab fl-Artikolu 8(4) tar-Regolament, b’mod partikolari sabiex jiġu ristretti l-possibbiltajiet ta’ kunflitt ma’ dawk eżistenti li għandhom sinjali li huma realment sinjifikattivi, u li dan ma għandux jiġi eżaminat minn perspettiva ġeografika biss iżda wkoll mill-perspettiva ekonomika tas-sinjifikat tas-sinjal, li huwa evalwat fid-dawl tat-tul ta’ żmien li fih wettaq il-funzjoni tiegħu fil-kummerċ u l-grad li fih intuża. Madankollu, fid-deċiżjoni appellata l-Qorti Ġenerali ma adottatx dan l-approċċ, u ma hemm xejn li jindika li l-Qorti Ġenerali saħansitra kienet taf bil-prinċipji stabbiliti f’din il-kawża.

L-appellanti ssostni li l-Qorti Ġenerali ddeċidiet b’mod żbaljat li l-Artikolu 8(4) ma jeħtieġx prova tal-użu ġenwin tas-sinjal insostenn tal-oppożizzjoni bħal ma huwa meħtieġ mill-Artikolu 43(2) tar-Regolament.

Il-Qorti Ġenerali injorat b’mod żbaljat ġurisprudenza preċedenti li tirrigwarda l-evalwazzjoni tal-provi u l-livell ta’ prova meħtieġ.

(1) Regolament tal-Kunsill (KE) Nru 40/94, tal-20 ta’ Diċembru 1993, dwar it-trade mark Komunitarja (ĠU Edizzjoni Speċjali bil-Malti, Kapitolu 17, Vol, 1, p. 146).
MT Il-Ġurnal Uffiċjali tal-Unjoni Ewropea C 346/25

Talba għal deċiżjoni preliminari mressqa mit-Tribunale Amministrativo Regionale per la Lombardia — Sezione Terza (l-Italja) fil-5 ta’ Lulju 2010 — Edison Trading SpA vs Autorità per l’Energia Elettrica e il Gas

(Kawża C-330/10)

()

2010/C 346/41

Lingwa tal-kawża: it-Taljan

Qorti tar-rinviju

Tribunale Amministrativo Regionale per la Lombardia — Sezione Terza

Partijiet fil-kawża prinċipali

Rikorrenti: Edison Trading SpA

Konvenuta: Autorità per l’Energia Elettrica e il Gas

Domanda preliminari

L-Artikoli 23, 43, 49 u 56 tat-Trattat, kif ukoll l-Artikolu 11(2) u (6) u l-Artikolu 24 tad-Direttiva 54/03/KE (1) jipprekludu leġiżlazzjoni nazzjonali li, fin-nuqqas ta’ notifika lill-Kummissjoni Ewropea, timponi fuq bażi permanenti lil produtturi speċifiċi tal-elettriku li huma, f’ċerti ċirkustanzi, essenzjali sabiex tiġi sodisfatta l-ħtieġa tat-talba għas-servizzi ta’ dispaċċ, li jissottomettu offerti fuq is-swieq tal-iskambju tal-elettriku skont programmi determinati skont regoli esterni mill-operatur tan-netwerk, u li tipprevjeni lill-produttur milli jiddetermina b’mod ħieles ir-remunerazzjoni għal tali offerti billi torbot ir-remunerazzjoni ma’ parametri li ma ġewx determinati minn qabel skont “proċeduri trasparenti, mhux diskriminatorji u bbażati fuq is-suq”?

(1) ĠU Edizzjoni Speċjali bil-Malti, Kapitolu 12, Vol. 2, p. 211.
MT Il-Ġurnal Uffiċjali tal-Unjoni Ewropea C 346/24

Talba għal deċiżjoni preliminari mressqa mit-Tribunale Amministrativo Regionale per la Lombardia — Sezione Terza (l-Italja) fil-5 ta’ Lulju 2010 — Enipower SpA vs Autorità per l’Energia Elettrica e il Gas

(Kawża C-328/10)

()

2010/C 346/39

Lingwa tal-kawża: it-Taljan

Qorti tar-rinviju

Tribunale Amministrativo Regionale per la Lombardia — Sezione Terza

Partijiet fil-kawża prinċipali

Rikorrenti: Enipower SpA

Konvenuta: Autorità per l’Energia Elettrica e il Gas

Domanda preliminari

L-Artikoli 23, 43, 49 u 56 tat-Trattat, kif ukoll l-Artikolu 11(2) u (6) u l-Artikolu 24 tad-Direttiva 54/03/KE (1) jipprekludu leġiżlazzjoni nazzjonali li, fin-nuqqas ta’ notifika lill-Kummissjoni Ewropea, timponi fuq bażi permanenti lil produtturi speċifiċi tal-elettriku li huma, f’ċerti ċirkustanzi, essenzjali sabiex tiġi sodisfatta l-ħtieġa tat-talba għas-servizzi ta’ dispaċċ, li jissottomettu offerti fuq is-swieq tal-iskambju tal-elettriku skont programmi determinati skont regoli esterni mill-operatur tan-netwerk, u li tipprevjeni lill-produttur milli jiddetermina b’mod ħieles ir-remunerazzjoni għal tali offerti billi torbot ir-remunerazzjoni ma’ parametri li ma ġewx determinati minn qabel skont “proċeduri trasparenti, mhux diskriminatorji u bbażati fuq is-suq”?

(1) ĠU Edizzjoni Speċjali bil-Malti, Kapitolu 12, Vol. 2, p. 211.